open-index/open-wikipedia-markdown huggingface dataset:
חומצה אלפא-לינולנית

**חומצה אלפא-לינולנית** או **ALA** (באנגלית: **α-Linolenic acid** או **''alpha''-Linolenic acid**) היא חומצת שומן חיונית באומגה 3, המצויה בזרעים, הנפוצים שבהם: זרעי צ'יה, זרעי פשתן, זרעי מרווה מרושתת, באגוזים (בעיקר אגוז מלך) וכן בכמה שמנים צמחיים נפוצים.

בספרות הפיזיולוגית הוא מצוין על ידי מספר הליפיד שלו 18:3.

ALA היא חומצה קרבוקסילית עם שרשרת 18 פחמנים ושלושה קשרי ציס כפולים. הקשר הכפול הראשון ממוקם בפחמן השלישי מקצה המתיל של שרשרת חומצת השומן, הידוע כקצה ה־*ω* ולכן הוא מסומן כחומצת שומן *ω-3* (omega-3). היא איזומר של חומצה גמא-לינולנית (GLA), המסומנת כחומצת שומן *n-6* (omega-6).

## קישורים חיצוניים

קטגוריה:ערכים שבהם תבנית בריטניקה אינה מתאימה
קטגוריה:חומצות שומן חיוניות
אל-עין (כדורגל)

**מועדון כדורגל אל-עין** (בערבית: **نادي العين لكرة القدم**) הוא מועדון כדורגל מהעיר אל-עין שבאיחוד האמירויות הערביות המשחק בליגת העל של איחוד האמירויות הערביות. המועדון מקיים את משחקיו הביתיים באצטדיון הזה בין זאיד המכיל 25,500 מושבים.

## היסטוריה
המועדון נוסד בשנת 1968 על ידי סטודנטים מבחריין וסודאן שלמדו באיחוד האמירויות הערביות, ובשנת 1977 זכה המועדון באליפות הראשונה שלו. אל עין הוא המועדון המעוטר ביותר באיחוד האמירויות עם 11 אליפויות, 6 גביעים, 4 סופר קאפים, זכייה אחת בגביע המפרץ וזכייה אחת גם בליגת האלופות האסיאתית (2003) - המועדון היחיד מאיחוד האמירויות שזכה במפעל זה. המועדון הגיע לגמר גביע העולם למועדונים 2018 בו הפסיד לריאל מדריד בתוצאה 1-4. 

## שיתופי פעולה
בפברואר 2021, לאחר חתימת הסכם הנורמליזציה של מדינת ישראל עם איחוד האמירויות הערביות, החל המועדון בשיתוף פעולה כולל, ספורטיבי, טכנולוגי ועסקי עם מועדון מכבי חיפה מליגת העל הישראלית. זהו הסכם ראשון מסוגו בכדורגל הישראלי עם מועדון ממדינה ערבית. במסגרת ההסכם ישתפו המועדונים פעולה בהשאלות והעברת שחקנים, השתלמויות, מחלקות נוער, השמה של טכנולוגיות, השתלמויות, מחנות אימון, משחק שלום הדדי, קשרים עסקיים וכל אספקט עתידי, שיבנה בחיזוק היחסים בין המועדונים והבעלים.
## שחקנים מפורסמים
*  מישל באסטוס
*  אסמואה ג'יאן
*  עבדי פלה
*  חורחה ואלדיביה
*  מירוסלב סטוך
*  ג'ירס קמבו אקוקו
*  חוסה סאנד
*  מרקוס ברג
*  אנדריי ירמולנקו
## תארים
**[[ליגת העל של איחוד האמירויות הערביות]]**

* **אליפויות (14)** (שיא): 1976/1977, 1980/1981, 1983/1984, 1992/1993, 1997/1998, 1999/2000, 2001/2002, 2002/2003, 2003/2004, 2011/2012, 2012/2013, 2014/2015, 2017/2018, 2021/2022
** סגנות (9): 1975/1976, 1977/1978, 1981/1982, 1993/1994, 1994/1995, 1998/1999, 2004/2005, 2015/2016, 2022/2023

**גביע הנשיא**

* **זכייה (7)**: 1998/1999, 2000/2001, 2004/2005, 2005/2006, 2008/2009, 2013/2014, 2017/2018 
** סגנות (8): 1978/1979, 1980/1981, 1989/1990, 1993/1994, 1994/1995, 2006/2007, 2015/2016, 2022/2023

**סופר קאפ**

* **זכייה (5**): 1995, 2003, 2009, 2012, 2015 
** סגנות (6): 1993, 2002, 2013, 2014, 2018, 2022

**גביע הליגה**

* **זכייה (2)**: 2008/2009, 2021/2022 
** סגנות (3): 2010/2011, 2022/2023, 2023/2024
**גביע הפדרציה**
* **זכייה (3)**: 1988/1989, 2004/2005, 2005/2006 
** סגנות (2): 1986, 1994

**[[ליגת האלופות האסיאתית]]**

* **זכייה (2)**: 2003, 2024 
** סגנות (2): 2005, 2016

**[[גביע העולם למועדונים (כדורגל)|גביע העולם למועדונים]]**

* סגנות (1): 2018

## קישורים חיצוניים

* 

## הערות שוליים

קטגוריה:קבוצות כדורגל מאיחוד האמירויות הערביות
קטגוריה:קבוצות כדורגל שהוקמו ב-1968
שמעון סירוקה

**שמעון סירוקה** (1919 – כ"ג באייר תשמ"ו, 1 ביוני 1986) היה ראש העירייה החמישי של בני ברק, מטעם תנועת אגודת ישראל.

## ביוגרפיה
נולד בלוקוב שבפולין, למד בישיבות בוורשה ובטלז. היה פעיל בפולין בתנועות הנוער של אגודת ישראל, ובזמן מלחמת העולם השנייה פעל במסגרת צעירי אגודת ישראל להעלאת חברי התנועה לארץ ישראל. הוא עצמו עלה לארץ ישראל במהלך המלחמה, והגיע לבני ברק ב-1942. היה פעיל בתפקידי אבטחת יישובים באזור גוש דן במסגרת ההגנה.

בהמלצת החזון איש הוצב כמועמד בבחירות לעיריית בני ברק, וב-1950 נבחר לראשונה כחבר העירייה. בחירתו לוותה בסאגה משפטית ממושכת בעקבות ערעור של תנועת החרות על תוצאות הבחירות, רק ב-1951 נדחה הערעור סופית. ב-1959 התמנה כסגן ראש העירייה, והיה ממונה על קשרי החוץ של בני ברק, עם עיריות בחו"ל. במקביל לפעילותו העירונית שימש כחבר במוסדות העליונים של תנועת אגודת ישראל העולמית.

ב-1968 בעקבות פסק דין רבני, קיבל סירוקה רוטציה על משרת ראש העירייה והחליף בתפקיד את קודמו, שמואל וינברג. ואולם וינברג לא הסכים לוותר על הניהול הכלכלי של העיר ועל המנגנון העירוני, והמשיך לנהל אותם גם לאחר שעבר לשמש כסגנו של סירוקה. ב-1970 הוחלף סירוקה בתפקיד על ידי ישראל גוטליב, אך המשיך לכהן כחבר העירייה.

לאחר בחירות 1984 התמנה כממלא מקום ראש העירייה משה אירנשטיין, ולפי ההסכם המוקדם ביניהם היה אמור להחליפו בתפקיד ראש העירייה ב-1986, אך סירוקה נפטר בכ"ג באייר תשמ"ו, 1 ביוני 1986, בטרם הגיע זמן הרוטציה.

על שמו נקראו שכונת "נחלת סירוקה" המסופחת לקריית הרצוג, ושדרות שמעון סירוקה בבני ברק.

## משפחתו
נישא לשרה מלכה ובר (1927–2025) ולהם שני בנים ושתי בנות. בנו הרב אברהם סירוקה, שימש ר"מ בישיבת נדבורנה. אחד מחתניו הוא הרב צבי כץ, ראש ישיבות חזון נחום וטל תורה; וחתן נוסף הוא הרב דב רוזין, המשמש רב בשכונת 'דרך חיים' באלעד.

נכדם פנחס דוד (פיני) סירוקה, הוא פוליטיקאי מוניציפלי מטעם "דגל התורה" ומשמש סגן ראש העיר כרמיאל.

## קישורים חיצוניים
* 
* 

## הערות שוליים

קטגוריה:ראשי עיריית בני ברק
קטגוריה:ראשי עיריות חסידים
קטגוריה:ישראלים ילידי פולין
קטגוריה:בוגרי ישיבת טלז
קטגוריה:עולים במלחמת העולם השנייה
קטגוריה:ישראלים שנולדו ב-1919
קטגוריה:ישראלים שנפטרו ב-1986
קטגוריה:חסידי ביאלא
קודיאק

**קודיאק** (באנגלית: **Kodiak**) הוא היישוב המרכזי באי קודיאק אשר נמצא באזור החוף הדרומי של אלסקה. לפי מפקד האוכלוסין האמריקאי של 2020, מונה אוכלוסיית העיר כ-5,581 תושבים.

## היסטוריה
האזור בו נמצא היישוב היה מיושב במקור על ידי אוכלוסיית ילידית במשך קרוב ל-7,000 שנים.

בשנת 1763, החוקר הרוסי סטפן גלוטוב גילה את האי והחליט לקרוא לו **קאד'יאק** (Кадьяк). פירוש השם "קאד'יאק" בשפת האוכלוסייה הילידית הוא "אי".

15 שנים לאחר מכן, במהלך 1778, מגלה הארצות הבריטי ג'יימס קוק עבר באזור זה.

בשנת 1791 צייד הפרוות הרוסי אלכסנדר ברנוב העביר את מרכז סחר הפרוות מ"מפרץ שלושת הקדושים" (Бухта Трёх Святителей), אשר הוקם ב-1784, לנמל סיינט פול (гавани Свято-Павловской, Svyato-Pavlovskoy Gavani) אשר היה למרכז היישוב המודרני של קודיאק. ברנוב היה סבור באותה העת כי מפרץ שלושת הקדושים לא היה מיקום טוב עבור מרכז סחר פרוות משום שלתושביו היה קשה להתגונן. היישוב במיקום החדש נקרא בתחילה **פאבלובסקאייה** (Павловская).

ציד לוטרות הים על ידי תושבי האימפריה הרוסית לשם מכירת פרוותיהם כמעט והוביל להכחדה של לוטרת הים במהלך המאה ה-19 והוביל למלחמות בין תושבי האימפריה הרוסית לבין האוכלוסייה הילידית.

במהלך סוף המאה ה-19 התיישבו באי אנשי דת מיסיונרים מהכנסייה האורתודוקסית המזרחית ובהמשך הפך היישוב לבירת אמריקה הרוסית (הקולוניה הרוסית היחידה ביבשת אמריקה).

עקב עסקת רכישת אלסקה ב-1867, אשר במסגרתה רכשה ארצות הברית קרקעות מהאימפריה הרוסית, הפך היישוב למרכז דיג בולט.

היישוב התאגד במהלך 1941. במהלך מלחמת העולם השנייה חששה ארצות הברית ממתקפה יפנית באזור אלסקה ובשל כך גדלה נוכחות הצבא האמריקני באזור היישוב, נסללו כבישים נוספים, והוקם נמל התעופה פורט לאברקרומבי.

במרץ 1964 צונאמי פקד את העיר במהלך רעידת האדמה וגלים בגובה 9 מטרים גרמו למותם של 15 בני אדם ולנזקים בעלות של 11 מיליון דולרים.

## דמוגרפיה
על פי מפקד האוכלוסין של ארצות הברית, נכון לשנת 2000 היו בעיר 6,334 תושבים, 1,996 משקי בית ו-1,361 משפחות. 46.40% מהתושבים הם לבנים, 0.69% אפרו-אמריקאים, 10.47% אינדיאנים, 31.73% אסיאתים ו-4.36% מגזע אחר ו-5.42% משני גזעים או יותר.

ההכנסה החציונית למשק בית בעיר הייתה $55,142 וההכנסה החציונית למשפחה הייתה $60,484. ההכנסה החציונית לגברים הייתה $37,074 לעומת $30,049 לנשים. ההכנסה לנפש הייתה $21,522. בערך 3.7% מהמשפחות ו-7.4% מהאוכלוסייה היו מתחת לקו העוני, מהם 8.4% מתחת לגיל 18 ו-0.0% מגיל 65 ומעלה.

## גאוגרפיה
קודיאק משתרעת על שטח של כ-12.10 קילומטרים רבועים, מתוכם 9.5 קמ"ר שטחים יבשתיים ו-4.5 קמ"ר שטחי מים. העיר נמצאת 15 מטרים מעל פני הים.

## קישורים חיצוניים

* 
* אתר האינטרנט של קודיאק
* 

קטגוריה:אלסקה: ערים
קטגוריה:יישובים שהוקמו ב-1940
בריג-גליס

**בריג גליס** (בגרמנית: **Brig-Glis**, בצרפתית: **Brigue-Glis**, באיטלקית: **Briga-Glis**) רשות מקומית ועיר במחוז בריג שבקנטון ואלה בשווייץ, בסמוך לגבול עם איטליה. נכון לשנת 2017, בעיר מתגוררים 13,109 תושבים.

השפה הרשמית היא (הגרסה השווייצרית של) גרמנית, אולם רוב תושבי המקום מדברים בניב המקומי של אלמאנית.

הרשות המקומית נוצרה מאיחוד הערים בריג, בריגבאד וגליס ב-1972.

התפתחות העיר ושגשוגה נובעות ממעבר סימפלון הסמוך, המקשר את שווייץ עם פיימונטה הסמוכה. פתיחת מנהרת סימפלון ובניית מסילת הרכבת בתחילת המאה ה-20, והעובדה שמדרונות ההרים מעל בריג פוריים פחות, הובילו למעמדה החשוב.

שטחה של העיר, נכון ל-2011, הוא 38 קמ"ר, אך רוב השטח מיוער או בלתי ראוי לשימוש, ורק כ-11 אחוז מן השטח מיושב.

## קישורים חיצוניים

* 

## הערות שוליים

קטגוריה:ואלה: ערים
חיים משה פרס

**חיים משה פרס** (פרעס; ה'תר"ד, 1844 – כ"ד בכסלו ה'תש"ט, 26 בדצמבר 1948) היה הבולט בקבוצת המייסדים של המושבה עקרון, קצב המושבה ושליח בני המושבה ליהדות מזרח אירופה בתקופת מרד השמיטה.

## חייו
פרס נולד בכפר נובופבלובקה בקרבת העיירה רוז'ינוי, באימפריה הרוסית, בנם של יואל דב ועלקה ונשא לאישה את חנה בת שלמה בוכהלטר. הוא עבד בבית חרושת לאריגה ונחשב למשכיל בין בני הכפר. כאשר הגיע יחיאל ברי"ל לנובופבלובקה, כדי לגייס איכרים לייסוד מושבה עברית בארץ ישראל, הצטרף לתפילת השבת ובסיומה סיפר למתכנסים על מטרת בואו וביקש שהמעוניינים יבואו למחרת בבוקר לבית הגבאי - למחרת התייצב שם כל הכפר. ברי"ל בחר מתוכם עשרה גברים חזקים בעלי ידיים מיובלות, אך לאחר מכן העשרה ביקשו להשלים את מספרם לאחד עשר, כדי שיהיה להם מניין גם אם אחד מהם חולה ותבעו במפורש את צירופו של חיים משה פרס, כדי שיהיה מי שיכתוב עבורם מכתבים ויקרא את התשובות.

האיכרים יצאו לארץ ישראל ללא משפחותיהם, כשלפי ההסכם היה עליהם לעבוד שנה במקווה ישראל ורק לאחר מכן לקבל נחלות ולהביא את המשפחות. בבואם ארצה גילו שעדיין לא נרכשו אדמות חקלאיות עבורם, לכן ביקשו מנציג הברון רוטשילד, הפקיד הירש, לאפשר להם לצאת לחיפוש אחר קרקעות מתאימות. הירש נענה ויצאו לדרך שלושה חלוצים, חיים משה פרס, משה ליב ברנשטיין ואליעזר ארקין יחד עם שני מלווים מטעם הפקיד. השליחים בחנו אדמות באזור ראשון לציון ופסלו אותן. הם הגיעו לאזור הכפר הערבי עאקיר, שם ראו אדמה שחורה המתאימה לגידול חיטה ובאמצעות הלוואה של הברון רוטשילד רכשו אלפיים וחמש מאות דונמים. הם התחילו לחרוש אותה בז' בחשוון ה'תרמ"ד, 7 בנובמבר 1883, אירוע הנחשב לייסוד המושבה, וקראו לה "עקרון".

פרס היה גם קצב היישוב ונהג למכור בהקפה למי שלא היה לו כסף לקנות בשר לשבת. לעיתים שולמו חובות אלה על ידי פקידי הברון רוטשילד. לאחר שעברו למושבה הביא פרס את בני משפחתו ארצה, כולל משפחתו המורחבת. הוא הנהיג את בני המושבה בעימות נוסף עם פקידות הברון, כאשר נזקקו לזרעים, שהפקידים עכבו את קנייתם כדי ללחוץ על האיכרים, וארגן רכישה באשראי.

פרס הקים משפחה ענפה ולימים נינו, פרופ' יעקב ליפשיץ היה לחבר הנהלת הטכניון בחיפה.

פרס היה חלוץ מזכרת בתיה היחיד שזכה לראות בתקומת מדינת ישראל, וזאת מפני שהאריך ימים. באחרית ימיו נהג להפחית שלוש שנים מסך שנותיו כנגד עין הרע ולכן כשנפטר בדצמבר 1948 סברו הכל כי הוא בן 101, אך בפועל היה כבר בן 104. עובדה זו מובאת בזיכרונותיו של זלמן ארקין, מצאצאי החלוצים הראשונים במזכרת בתיה וחברו הקרוב של פרס . הוא  שימש כאפוטרופוס שלו בשנותיו האחרונות, ומי שהקים את המצבה על קברו בבית העלמין של המושבה .

## לקריאה נוספת
* שאול ורות דגן, **בדרך הראשונה לציון** מסיפורי מושבות העלייה הראשונה, הקרן הישראלית ע"ש תד אריסון, 1998.

## קישורים חיצוניים
* 
* פרס חיים משה באתר של מזכרת בתיה
* סיפורי ארץ-ישראל - מצבות מדברות 1950 – 1850
* "זכרונות ממזכרת בתיה" - חנה פרס ליפשיץ, נכדתו של חיים פרס

## הערות שוליים

קטגוריה:אנשי העלייה הראשונה
קטגוריה:מייסדי מושבות בארץ ישראל
קטגוריה:ישראלים ילידי האימפריה הרוסית
קטגוריה:מזכרת בתיה: אישים
קטגוריה:ישראלים שנולדו ב-1856
קטגוריה:ישראלים שנפטרו ב-1948
בויאן יוקיץ'

**בויאן יוקיץ**' (בסלובנית: **Bojan Jokić**; נולד ב-17 במאי 1986) הוא כדורגלן עבר סלובני ששיחק בעמדת המגן השמאלי.

## קריירה
יוקיץ' התחיל את הקריירה שלו במחלקת הנוער של טריגלב קראן והוא ערך את הופעת הבכורה שלו בגיל 17 בלבד. בקיץ  חתם בגוריצה עימה זכה באליפות כבר בעונתו הראשונה במועדון. ב-5 ביולי 2007 חתם בסושו הצרפתית. הוא ערך את הופעת הבכורה שלו ב-11 באוגוסט בהפסד 1–3 בבית נגד לה מאן. ב-30 בינואר 2010 הושאל לקייבו ורונה עד לסיום העונה, ולאחר 4 חודשים חתם במועדון ל-3 שנים תמורת מיליון אירו. ב-5 ביולי 2013 חתם בויאריאל ל-4 שנים אליה הגיע בהעברה חופשית. הוא ערך את הופעת הבכורה שלו ב-29 בספטמבר בהפסד 0–1 נגד ריאל בטיס. בתחילת עונת  נפצע בברכו וחזר לשחק רק ב-12 באפריל 2015. ב-7 בינואר 2016 הושאל לנוטינגהאם פורסט עד לסוף העונה.

ב-28 בדצמבר 2006 יוקיץ' ערך את הופעת הבכורה שלו בנבחרת סלובניה, בניצחון 0–1 נגד . ב-3 במרץ 2010, הבקיע את שער הבכורה שלו בנבחרת בניצחון 1–4 נגד . הוא השתתף עם הנבחרת במונדיאל 2010.

## קישורים חיצוניים

קטגוריה:כדורגלנים סלובנים
קטגוריה:מגני כדורגל סלובנים
קטגוריה:כדורגלני גוריצה
קטגוריה:כדורגלני סושו
קטגוריה:כדורגלני קייבו ורונה
קטגוריה:כדורגלני ויאריאל
קטגוריה:כדורגלני נוטינגהאם פורסט
קטגוריה:כדורגלני אופה
קטגוריה:כדורגלני מונדיאל 2010
קטגוריה:כדורגלני נבחרת סלובניה
קטגוריה:ספורטאים זרים בצרפת
קטגוריה:ספורטאים זרים באיטליה
קטגוריה:ספורטאים סלובנים בספרד
קטגוריה:ספורטאים סלובנים באנגליה
קטגוריה:ספורטאים סלובנים ברוסיה
קטגוריה:סלובנים שנולדו ב-1986
מיכאיל שישקין

**מיכאיל פבלוביץ' שישקין** (ברוסית: **Михаил Павлович Шишкин**; נולד ב-18 בינואר 1961) הוא סופר, מתרגם וחוקר ספרות רוסי, המתגורר מאז 1995 בשווייץ. שישקין זכה בהצלחה מסחרית והוא הסופר היחיד שזכה בכל שלושת הפרסים הספרותיים החשובים ברוסיה. הגרדיאן כינה אותו ב-2013 "הסופר הרוסי החי הגדול ביותר". במסגרת דברי ההסבר לפרסים הושוותה כתיבתו לכתיבתם של צ'כוב, נבוקוב, ג'ויס ובונין.

## תולדות חייו
שישקין נולד במוסקבה ולמד אנגלית וגרמנית במכון הממשלתי הפדגוגי בעיר (Московский педагогический государственный университет). לאחר סיום לימודיו עבד כפועל פשוט, מורה, מתרגם ועיתונאי.

בשנת 1993 פורסם לראשונה סיפור קצר פרי עטו בשם "שיעור בקליגרפיה" בירחון הספרותי זנמיה (Знамя). מאז היה לתורם קבוע לירחון. באותה שנה ראה אור הרומן הראשון פרי עטו, "הכל נצפה בלילה אחד" (*Всех ожидает одна ночь*).

בשנת 1995 עבר עם להתגורר עם רעייתו פרנצ'יסקה בשווייץ, כיוון שלטענתו סופר או משורר כמו הרצן או גוגול יכול להתגורר בכל מקום.

בשנת 1999 ראה אור ספרו "תפיסת ישמעאל" שזכה בפרס בוקר הרוסי. בשנת 2000 פרסם ספר עיוני אותו כינה "מדריך ספרותי-היסטורי" על התפוצה הרוסית בשווייץ (Русская Швейцария), ספרו "יועזר" (*Венерин Волос*) משנת 2006 זכה בפרס הספר הגדול ובפרס רב המכר הלאומי ותורגם למספר שפות. במאי 2015 ראה אור באנגלית תרגום קובץ סיפוריו הקצרים "Calligraphy Lesson".

## פרסים
* פרס בוקר הרוסי על "תפיסת ישמעאל", 2000
* פרס "הספר הגדול" (Большая книга) הרוסי על "יועזר", 2006
* פרס רב המכר הלאומי על "יועזר", 2006
* פרס בולשאיה קניגה על "פיסמובניק", 2011
* פרס הספרות הבינלאומי הגרמני (*Internationaler Literaturpreis – Haus der Kulturen der Welt*) על התרגום לגרמנית של "יועזר"

## ספרים פרי עטו
### ספרות יפה
***שיעור בקליגרפיה**, סיפורים קצרים (1993)
***הכל נצפה בלילה אחד** / *Всех ожидает одна ночь*, רומן (1993)
***המוזיקאי העיוור** / *Слепой музыкант*, נובלה (1994)
***תפיסת ישמעאל** / *Взятие Измаила*, רומן (1999)
***יועזר** / *Венерин Волос*, רומן (2005)
***פיסמובניק** / *Письмовник*, רומן (2010)
***בהיר וכהה**, רומן (2014)

### ספרי עיון
* **שווייצריה הרוסית** / *Русская Швейцария*, מדריך ספרותי-היסטורי (2000)
* **[[מונטרה]]-[[מיסולונגי]]-[[אסטפובו]], בדרכי [[לורד ביירון|ביירון]] ו[[לב טולסטוי|טולסטוי]]** / *Montreux-Missolunghi-Astapowo, Auf den Spuren von Byron und Tolstoj*, אסופת מסות בגרמנית (2002)

## קישורים חיצוניים

* 

* מיכאיל שישקין באתר "לקרא את רוסיה"-סופרים
* Russia’s best-kept literary secret
* פרופיל בדף פרס big book הרוסי 

## הערות שוליים

קטגוריה:סופרים רוסים
קטגוריה:רוסים שנולדו ב-1961
קטגוריה:זוכי פרס בולשאיה קניגה
אמ;לק

**אמ;לק** (מאנגלית: **TL;DR**, בכתיב תקין: אמל"ק) הוא ביטוי סלנג באינטרנט, ראשי תיבות של "ארוך מדי; לא קראתי", או באנגלית: "Too Long; Didn’t Read". בדרך כלל, נעשה שימוש בביטוי זה בתגובה להודעה מקוונת ארוכה ומפורטת שלא לצורך (לדעת המגיב), או בראש תגובה המסכמת הודעה ארוכה.

ידוע כי הביטוי האנגלי הופיע באתר האינטרנט Something Awful בשנת 2002 ומשם התפשט לפורומים מקוונים. בינואר 2003 הופיע הביטוי לראשונה ב-Urban Dictionary, ונכנס למילון אוקספורד באוגוסט 2013. המקבילה העברית הופיעה לראשונה ב"מילון מונחי רשת" שהתפרסם בשנת 2011, ובשנת 2014 החל לפעול ברשת החברתית פייסבוק עמוד בשם זה.

## קישורים חיצוניים

* 
* 
* 

## הערות שוליים

קטגוריה:מילים וביטויים בתרבות האינטרנט
קטגוריה:סלנג
קטגוריה:ראשי תיבות וקיצורים
מיסולונגי

**מיסולונגי** (ביוונית: **Μεσολόγγι**) היא עיר במערב יוון, המשמשת כבירת היחידה האזורית אטוליה-אקארנאניה. העיר הייתה זירת מצור דרמטי בעת מלחמת העצמאות של יוון והמקום בו בילה המשורר הבריטי הלורד ביירון את שנותיו האחרונות, בו מת ובו נקבר ליבו.

## גאוגרפיה
העיר שוכנת על חופי מפרץ פטרס ומייצאת מנמלה הקטן תוצרי דגים, טבק ויין. הכביש המהיר יואנינה-פטרס (E55) עובר מצפון לעיר.

## היסטוריה
העיר נזכרת לראשונה בתיאור ונציאני של קרב לפנטו (1571) וייתכן ששמה הוא הלחם בסיסים של המילים "אמצע" ו"אגמים" באיטלקית (messo+laghi). עד 1700 הייתה העיר, שלא הייתה גדולה בהרבה מכפר דייגים, תחת שלטון ונציה. לאחר מכן עברה לידי האימפריה העות'מאנית.

בעת מרד אורלוב ב-1770 הגן צי העיר על מבואות מפרץ פטרס מפני צי הצבא העות'מאני. בעת מלחמת העצמאות היוונית הייתה העיר מרכז חשוב ומבוצר של המורדים היוונים בשלטון העות'מאני, והייתה בשנים 1821-1823 מושב הסנאט של יוון היבשתית המערבית. ב-1822 עמדה במצור עות'מאני. ב-15 באפריל 1825 החל מצור שני על העיר שנמשך כשנה תמימה עד ליציאתם של הכוחות החמושים מן העיר וכניעתה. למרות הכניעה ביצע הצבא העות'מאני בפיקודו של אבראהים פאשא (בנו של מוחמד עלי (שליט מצרים)) טבח באוכלוסיית העיר ובחמושים שעזבו אותה. עקב עמידתה ההירואית של העיר במצור הארוך והטבח שבסופו זכתה העיר במעמד של עיר קדושה (הייראס פוליס, ביוונית: Ιεράς Πόλεως Μεσολογγίου). יום הטבח מאוזכר מדי שנה ביום ראשון של הדקלים בטקס בהשתתפות גורמים רמי-דרג בממשל ובצבא יוון הנערך ב"שדות הגיבורים" בעיר.

באותה עת שהה בעיר המשורר הבריטי הלורד ביירון שאהד את תנועת השחרור היוונית, והיה ממוביליה של התנועה הפילהלניסטית שהתפשטה באירופה בתמיכה במאבק היוונים לעצמאות. בסוף 1823 הצטרף ביירון באופן פעיל למאבק היווני. ב־19 באפריל 1824 מת במיסולונגי ממחלת המלריה בה לקה כאשר השתתף במלחמת העצמאות של יוון. היוונים, המעריצים את זכרו, קברו את לבו מתחת לעץ בעיר בעוד גופתו נשלחה לאנגליה.

The Oath of the Middle Ages by Louis Benjamin Marie Devouges.jpg|שבועת המסולונגיטים בציור מאת לואי בנג'מין מארי דבוז'  במוזיאון בנאקי  באתונה


## קישורים חיצוניים

* 
* העיר הקדושה מיסולונגי
* אתר תיירותי
* אגודת ביירון מיסולונגי

קטגוריה:ערכים שבהם תבנית בריטניקה אינה מתאימה
קטגוריה:יוון: ערים
סיבוניסו גקסה

**סיבוניסו גקסה** (נולד ב-6 באפריל 1984) הוא כדורגלן עבר דרום אפריקאי ששיחק בעמדת המגן ימני.

## קריירה
גקסה התחיל את הקריירה שלו בסופרספורט יונייטד בה שיחק 6 עונות וזכה עימה בגביע ובאליפות. בשנת  חתם בממלודי סאנדאונס, וכעבור שנתיים יצא לאירופה כאשר חתם בלירסה הבלגית. ב-15 במאי 2012 חזר לדרום אפריקה כאשר חתם בקייזר צ'יפס ל-3 עונות עם אופציה לעוד עונה.

ב-4 ביוני 2005 ערך את הופעת הבכורה שלו בנבחרת דרום אפריקה במסגרת מוקדמות מונדיאל 2006 נגד . גקסה נכלל בסגל הנבחרת לקראת גביע הזהב 2005, גביע אפריקה לאומות 2006, גביע הקונפדרציות 2009 ומונדיאל 2010.

## קישורים חיצוניים

קטגוריה:כדורגלנים דרום אפריקאים
קטגוריה:מגני כדורגל דרום אפריקאים
קטגוריה:דרבן: כדורגלנים
קטגוריה:כדורגלני סופרספורט יונייטד
קטגוריה:כדורגלני ממלודי סאנדאונס
קטגוריה:כדורגלני לירסה
קטגוריה:כדורגלני קייזר צ'יפס
קטגוריה:כדורגלני בידווסט ויטס
קטגוריה:כדורגלני אייאקס קייפטאון
קטגוריה:כדורגלני גביע הזהב 2005
קטגוריה:כדורגלני גביע אפריקה לאומות 2006
קטגוריה:כדורגלני גביע הקונפדרציות 2009
קטגוריה:כדורגלני מונדיאל 2010
קטגוריה:כדורגלני גביע אפריקה לאומות 2013
קטגוריה:דרום אפריקאים שנולדו ב-1984
קארפי (כדורגל)

**מועדון כדורגל קארפי 1909** הוא מועדון כדורגל מהעיר קארפי שנוסד ב-1909. המועדון משחק בסרייה ג'.

## היסטוריה
### A.C. קארפי (1909-2000)
המועדון הוקם בקיץ 1909 על ידי הסטודנט המקומי אדולפו פנקוני כ-Jucunditas (בלטינית "עליצות"). השם שונה ל-Associazione Calcio קארפי כמה שנים מאוחר יותר. המועדון שיחק שלוש עונות באליפות הכדורגל האיטלקית, אשר קדמה לסרייה א', מעונת 1919-1920 עד 1921-1922. החל מ-1930, הם שיחקו בעיקר בין סרייה ג' לסרייה ד'. המועדון השיג את התוצאה הטובה ביותר בשנת 1997, אז סיים במקום השלישי תחת המאמן לואיג'י דה קאניו בזכותו שיחקו בפלייאוף קידום לסרייה ב', אך המועדון הפסיד למונצה. המועדון פורק בשנת 2000 בעקבות ירידה לסרייה ד' ופשיטת רגל שלאחר מכן.

### מועדון כדורגל קארפי 1909 (2000-הווה)
לאחר פשיטת הרגל הוקם מועדון חדש בשם קלסיאו קארפי, לאחר שעלו לסרייה ד' והתמזגו עם קבוצתה השנייה של העיר, דורנדו פיאטרי קארפי, שזה עתה עלתה לסרייה ד' אף היא. המועדון שינה את שמו לשם הנוכחי בשנת 2002.

בסוף עונת 2009-10, בשל קשיים כספיים של מספר קבוצות, המועדון ירד ל-סרייה ד'. בעונת 2010-11, המטרה הייתה לשוב ל-סרייה ג'. בעונת 2011-12, כתוצאה מהעבודה שנעשתה באצטדיון שלהם, סנדרו קאבסי, הקבוצה שיחקה באצטדיון סיטה דל טריקולור.

### סרייה ב' (2013)
בעונת 2012-13 המועדון עלה מ-סרייה ג' לסרייה ב' בפעם הראשונה אי-פעם בתולדותיו, כאשר ניצח את לצ'ה בגמר הפלייאוף 2-1 במצטבר. זו הייתה העלייה השלישית של המועדון בארבע עונות.

המשחק הראשון אי-פעם של קארפי בסרייה ב' הסתיים בהפסד 1-0 בחוץ לטרננה קלצ'ו ב-24 באוגוסט 2013. הניצחון הראשון של המועדון בסרייה ב' היה 2-0 על ספציה. בסיום העונה הראשונה של קארפי בסרייה ב' המועדון סיים במקום ה-13.

### עלייה לסריה א' (2015)
בעונת 2014-15 מאמן הקבוצה היה פבריציו קסטורי, המועדון סיים את המחצית הראשונה של העונה במקום הראשון עם 43 נקודות ויתרון של תשע נקודות מהמקום השני. ב-28 באפריל 2015 קרפי עלתה לסרייה א' לראשונה בתולדותיה לאחר 0-0 עם בארי ארבעה מחזורים לפני סיום העונה.

ב-3 באוקטובר קארפי ניצחה בפעם הראשונה בתולדותיה בליגה הבכירה לאחר שניצחה את טורינו 1-2.

## תארים
**אליפות הסרייה ב': (1)**
*2015

## קישורים חיצוניים

* 
* 

## הערות שוליים

קטגוריה:קבוצות כדורגל איטלקיות
קטגוריה:קבוצות כדורגל שהוקמו ב-1909
גלדיאטור (מלווין פוטר)

**גלדיאטור** (באנגלית: **Gladiator**) הוא דמות בדיונית של נבל-על המופיע בחוברות הקומיקס דרדוויל ביקום מארוול קומיקס. הדמות הופיעה לראשונה בחוברת *Daredevil #18* מיולי 1966, ונוצרה בידי הכותב סטן לי והמאייר ג'ון רומיטה האב.

גלדיאטור הוא האלטר אגו של מלווין פוטר, מעצב בגדים שהפך לפושע בכך שעיצב לעצמו חליפת שריון קטלנית, הכוללת להבים נשלפים. הוא נלחם בדרדוויל, ולאחר מכן נפגש עם השודד המחופש. הוא נלחם בדרדוויל באירופה, שם הצטרף למשפחת-הפשע מאגיה. הוא הצטרף לשגרירי הרשע של אלקטרו נגד דרדוויל, ועזר לוויטני פרוסט בקרב נגד איירון מן. הוא נלחם בדרדוויל פעמים רבות, עד שהחליט לחזור למוטב. הוא החל לקחת טיפול מבטסי ביטי, איתה הוא התחתן. הוא עזר לדרדוויל ואלקטרה נגד היד, פגש את ספיידרמן, עבד בשירות הקינגפין והרחיק בני-נוער מחיי הפשע. הוא אולץ לעבוד עבור לורד הפשע אלכסנדר בונט, שסחט את פוטר באיום שיהרוג את ילדתו. פוטר הביא את דרדוויל לבונט, שמת מהתקף לב בהשפעת סמים. מלווין הובס בידי טיגריס לבן, והוחזר לכלא. 

הוא הואשם ברצח שני אסירים אחרים והוגן בידי משרד עורכי-הדין נלסון ומורדוק, הלא הוא דרדוויל. למרות שדרדוויל גילה את מלווין חף מפשע, הוא איבד את התיק ומלווין הוחזר למאסר. לאחר שתקף אסיר נוסף וכמה שומרים, מלווין בורח מהכלא לביוב. לאחר שהשיג את תלבושתו הישנה, הוא הרג חפים מפשע בצ'יינהטאון ותקף את דרדוויל בזהותו האזרחית במסעדה. כאשר דרדוויל המעולף התעורר, הוא הציל את אשתו, והחזיר את מלווין לכלא. הוא סומם לאחר שהטיח את ראשו כנגד הקיר בתאו, והתגלה כי מיסטר פיר גרם להשתוללותו באמצעות כימיקלים. 

את דמותו של מלווין פוטר מגלם בסדרת הלייב אקשן "דרדוויל" השחקן מאט ג'רלד.

## קישורים חיצוניים
* דף הדמות באתר הרשמי של מארוול קומיקס
* דף הדמות בפרויקט פאנדום של מארוול קומיקס

קטגוריה:דרדוויל
קטגוריה:נבלי על במארוול קומיקס
רב-חנק אזמרגדי

**רב-חנק אִזמרגדי** (שם מדעי: *Corallus caninus*) הידוע גם בשמות **בואה עצים ירוק**, **בואה עצים אזמרגדי**, **נחש ברקת**, ו**בואה מתכדרר** הוא מין נחש בריח לא-ארסי ממשפחת החנקיים שחי ביערות הגשם של דרום-אמריקה. נחשים אלה מגיעים לאורך של 1.8 מטר, והיחס בין גודל שיניהם לגודל גופם הוא הגדול ביותר מבין כל הנחשים הלא-ארסיים.

הרב-חנק האזמרגדי מאופיין בצבע הירוק הבוהק שלו, וגופו מכוסה כולו בקשקשים ירוקים עם כתמים לבנים בלתי אחידים, שמספקים לו הסוואה על רקע היער הירוק.

רב-חנקים מאופיינים בעיקר בצורת המנוחה המכודרת בתוך עצמם שלהם, ומכאן בא השם "בואה מתכדרר". הרב-חנק האזמרגדי מזכיר מאוד את המין פיתון עצים ירוק מדרום-מזרח אסיה גם במראה וגם בהתנהגות, למרות שהשניים שייכים לשתי משפחות שונות (האחרון שייך למשפחת הפיתוניים, מה שמהווה דוגמה לאבולוציה מתכנסת).

חנק זה מזכיר גם את מין הנחש רב חנק האמזונאס. שניהם שייכים לאותו סוג וקשה להבדיל ביניהם.

## קישורים חיצוניים

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:טקסונים שתוארו בידי קארולוס לינאוס
קטגוריה:חנקיים
קטגוריה:אקוודור: זוחלים
קטגוריה:ברזיל: זוחלים
קטגוריה:בוליביה: זוחלים
קטגוריה:סורינאם: זוחלים
קטגוריה:גיאנה: זוחלים
קטגוריה:זוחלים ביער האמזונאס
קטגוריה:בעלי חיים שתוארו ב-1758
סטיבן בית-אשור

**סטיבן מהרדאד בית-אשור** (באנגלית: **Steven Mehrdad Beitashour**, בפרסית: **استیون مهرداد بیت‌آشور**; נולד ב-1 בפברואר 1987) הוא כדורגלן עבר אמריקאי-איראני.

## קריירת מועדונים
בית-אשור התחיל את הקריירה שלו בקבוצה של תיכון ללאנד מסן חוזה. לאחר שסיים את לימודיו בתיכון, הצטרף לקבוצה המייצגת את אוניברסיטת סן דייגו. בשנת  נבחר על ידי סן חוזה ארת'קווייקס במקום ה-30 בדראפט ה-MLS. ב-10 באפריל 2010 הוא ערך את הופעת הבכורה שלו בליגה בניצחון 1-2 נגד שיקגו פייר ב-24 באפריל 2010 הבקיע את שער הבכורה שלו בקריירה נגד צ'יבאס. בשנת 2012 זכה עם המועדון במגן האוהדים.

ב-27 בינואר 2014 חתם בונקובר וייטקאפס. ב-8 במרץ ערך את הופעת הבכורה שלו בליגה נגד רד בול ניו יורק, ובמשחק זה הוא בישל שער אחד. ב-10 באוקטובר זכה עם המועדון בגביע קסקאדיה.

בינואר  חתם במועדון הכדורגל לוס אנג'לס.

ב-19 בספטמבר 2020, בית-אשור חתם בקולורדו ראפידס. בדצמבר 2023 הודיע על פרישה ממשחק. 

## קריירה בינלאומית
בית-אשור נולד בארצות הברית להורים איראנים ולכן היה זכאי לדרכון איראני. למרות זאת, באוגוסט  זומן לסגל נבחרת ארצות הברית לקראת משחק ידידות נגד  אך הוא לא זכה לדקות משחק. ב-5 באוקטובר 2013 זומן לסגל הנבחרת לקראת המשחק נגד  במוקדמות גביע אסיה בכדורגל 2015. ב-15 באוקטובר הוא ערך את הופעת הבכורה שלו בנבחרת במשחק שנגמר בניצחון 1-2 לטובת איראן. ביוני  נכלל בסגל הנבחרת לקראת מונדיאל 2014.

## תארים
; סן חוזה ארת'קווייקס
*מגן האוהדים: 
*גביע המורשת: 

; ונקובר וייטקאפס
*גביע קסקאדיה: 

;לוס אנג'לס 
* מגן האוהדים: 2019

## קישורים חיצוניים

* פרופיל, באתר ה-MLS

קטגוריה:אמריקאים ילידי קליפורניה
קטגוריה:סן חוזה (קליפורניה): אישים
קטגוריה:אישים ממוצא אשורי
קטגוריה:מגני כדורגל איראנים
קטגוריה:כדורגלנים איראנים
קטגוריה:מגני כדורגל אמריקאים
קטגוריה:כדורגלנים אמריקאים
קטגוריה:כדורגלני סן חוזה ארת'קווייקס
קטגוריה:כדורגלני ונקובר וייטקאפס
קטגוריה:כדורגלני טורונטו
קטגוריה:כדורגלני לוס אנג'לס
קטגוריה:כדורגלני קולורדו ראפידס
קטגוריה:כדורגלני נבחרת איראן
קטגוריה:קליפורניה: כדורגלנים
קטגוריה:כדורגלני מונדיאל 2014
קטגוריה:אמריקאים ממוצא איראני
קטגוריה:אמריקאים שנולדו ב-1987
דרדוויל – דמויות

[שמאל|ממוזער|500px|ליטוגרפיית הדמויות מעולמו של דרדוויל, כפי שהופיעה על עטיפת החוברת ''Daredevil #500'' מאוקטובר [2009. אמנות מאת מרקו ג'ורג'ביק ופטריק זירקר]]

בחוברות הקומיקס של **[[דרדוויל]]** קיימות דמויות משנה רבות שמככבות יחד עמו ומהוות נדבך חשוב בסיפורים השונים שנעשו על הדמות במרוצת השנים. 

מאט מרדוק הוא עורך דין, שבילדותו התעוור בגלל שפיכת פסולת רדיואקטיבית על עיניו כשהציל על איש זקן מדריסה. חושיו האחרים התחדדו, ולאחר חיסולו של אביו המתאגרף, למד אמנויות לחימה שונות ונקם ברוצחיו של אביו. הוא החל להגן על שכונת הלס קיצ'ן ונלחם בנבלי-על רבים, בהם המתנקש בולזאיי וראש הפשע המאורגן הקינגפין.

ביקום מארוול, מעטות הדמויות בעלות חיי אהבה כה מפותלים וטרגיים כשל דרדוויל. חברותיו של מאט מרדוק מתחלקות לשתי קבוצות: נשים רגילות שספגו כאב בגללו כמו קארן פייג', התר גלן, גלוריאנה אובריין ומילה דונובן, ונשים מסוכנות ובעלות כוחות על כמו אלקטרה, האלמנה השחורה, טיפואיד מרי ואקו. רובן מתו, נותרו בעלות מום, או ספגו טראומה קשה. 

קארן פייג' מכרה את זהותו הסודית תמורת זריקה, כשהייתה מכורה להרואין. מאוחר יותר, היא נהרגה לנגד עיניו של מאט על ידי בולזאיי. כתגובה, דרדוויל תקף את בולזאיי ונתן לו נשיכה פראית שכמעט הרגה אותו. אלקטרה נהרגה אף היא על ידי בולזאיי במפגשה הראשון עם הנבל, אף על פי שהיא קמה לתחייה מאוחר יותר על ידי ארגון "היד". התר גלן התאבדה אחרי שנהפכה לאלכוהוליסטית. גלוריאנה אובריין נהרגה על ידי ויקטור קרולר, חייל של הקינגפין. אשתו של מרדוק, מילה דונובן, עזבה אותו, והאשימה אותו בכך שנישואיה איתו היו תסמין של התמוטטות העצבים שעבר. אהבתו לטיפואיד מרי נהרסה לבסוף בגלל פיצול אישיות שלה. אקו הונחתה על ידי הקינגפין להרוג את דרדוויל, שכפי שסופר לה כי רצח את הוריה. על אף שגילתה את האמת, האירוע גרם לנתק ביניהם. יוצאת מן הכלל הייתה מערכת היחסים שלו עם האלמנה השחורה, שהייתה נורמלית יחסית, ואפילו נראה שמאט עזב את ביתו כדי לגור איתה בסן פרנסיסקו, אך לבסוף האלמנה השחורה החלה לחשוש שהקריירה שלה כלוחמת בפשע תעמוד בצילו של דרדוויל, המוכר יותר ממנה, והשניים נפרדו כידידים.

## בני ברית וחברים

## נבלים וארגוני רשע

## קישורים חיצוניים
* קטגוריית נבלי דרדוויל בפרויקט פאנדום של מארוול קומיקס

קטגוריה:דרדוויל
קטגוריה:דמויות מארוול קומיקס
זאב וולף לנדא

רבי **זאב וולף לנדא ** מסטריקוב (תקס"ז, 1807 - י"א באלול תרנ"ה, 1891) היה רב בעיר סטריקוב ב. בערוב ימיו כיהן כאדמו"ר.

## קורות חייו
נולד בפלוצק לאביו רבי אברהם לנדא. לאחר נישואיו עבר לגור בבית חותנו בסטריקוב, שם התחבר לחסידי קוצק והיה מחשובי החסידים.

לאחר פטירת רבו, רבי מנחם מנדל מקוצק קיבל עליו לרבי את רבי יצחק מאיר אלתר מגור. ולאחר פטירתו בתרכ"ו, היה מבין החסידים שהכתירו את אביו לאדמו"ר. לאחר פטירת אביו, והוא בן 73, הוכתר לאדמו"ר בסטריקוב. הנהגתו הייתה בסגנון של חסידות קוצק.

## יחסו לשפה העברית
רבי זאב וולף לנדא נודע בבקיאותו בשפה העברית ובצחות לשונו. פרסם שירים, חידות ומליצות בעברית. ואף תקף את המתנגדים לשימוש בשפה העברית:

## משפחתו
בשנת ה'תקפ"ט (1829) נישא לפייגא, בת הרב שמואל זינוויל וינר, אולם היא נפטרה כעבור שנה או שנתיים ולא היו להם צאצאים.

בשנת ה'תקצ"ב (1832) נישא לאחותה של אשתו הראשונה, שרה גיטל. להם נולדו עשרה ילדים.

לאחר פטירתו של רבי זאב וואלף, אחיו רבי יעקב לנדא (נפטר: י"ט בטבת תרנ"ו) החל לשמש באדמו"רות.

### בין צאצאיו
* משה חיים לנדא (נולד בתקצ"ה 1835, נפטר בגיל 25).
* רבי מרדכי מאטיל לנדא (ה'תקצ"ח (1838) – י' באייר ה'תרע"ז (1917)), האדמו"ר מטשכנוב ואחר כך מסטריקוב.
* רבי מנחם מנדל (תרי"ב - תרצ"ו) שימש כאדמו"ר בגומבין.
* רפאל לנדא (נולד בת"ר 1840), עלה לארץ ישראל ובה נפטר.

## ספריו
דברי תורתו נדפסו בספרים:
* **זר זהב-כתר תורה**
* **אמרות טהורות**.

## לקריאה נוספת
* יצחק אלפסי, **אנציקלפודיה לחסידות**, מוסד הרב קוק, תשמ"ו

## קישורים חיצוניים
* 
* 

## הערות שוליים

קטגוריה:אדמו"רים
קטגוריה:רבנים פולנים
קטגוריה:בית פשיסחה
קטגוריה:משפחת אברהם לנדא מטשכנוב
קטגוריה:פולנים שנולדו ב-1807
קטגוריה:נפטרים ב-1891
פאלמר (אלסקה)

**פאלמר** (באנגלית: **Palmer**) הוא מושב המחוז של מחוז מאטאנסוקה-סאסיטנה אשר באלסקה שבארצות הברית. העיר נמצאת במרחק כ-68 קילומטרים צפון-מזרחית לאנקורג'. לפי מפקד האוכלוסין האמריקני של 2010 באותה העת היו בעיר 5,937 תושבים.

## היסטוריה
האזור בו נמצא כיום היישוב פאלמר היה מיושב במקור על ידי אוכלוסייה ילידית במשך אלפי שנים ועסקו במסחר עם קבוצות ילידים אחרות. נתיבי הסחר שלהם היו לאורך נהר המאטנוסקה. במהלך 1741 הגיעו לראשונה תושבי האימפריה הרוסית לאזור אלסקה והביאו עימם לאזור זה לראשונה את המסורות הנוצריות שהיו נפוצות ברוסיה לאוכלוסייה הילידית של האזור.

באמצע שנות ה-80 של המאה ה-19 היזם ג'ורג' פאלמר הקים מרכז מסחר על נהר המאטנוסקה, בסמוך למקום בו נמצא כיום היישוב פאלמר.

לקראת סוף המאה ה-19 הממשל האמריקני החל להתעניין בשדות הפחם הממוקמים צפונית לפאלמר. בעקבות כן הוקמה בהמשך מסילת רכבת שעברה בתחום היישוב לראשונה ב-1904. במהלך מלחמת העולם הראשונה עלה הביקוש לפחם באיכות גבוהה לצורך תדלוק ספינות הקרב של הצי האמריקני. בסוף מלחמת העולם הראשונה הצי האמריקני חילק קרקעות בשדות הפחם לחיילים משוחררים שלקחו חלק במלחמה. בעקבות כן חקלאים, כורים, וחוואים החלו לאכלס את האזור. סניף הדואר של היישוב הוקם לראשונה ב-6 ביולי 1917. 

ב-1935, במהלך תקופת השפל הגדול, במסגרת אחד מהפרויקטים של מדיניות הניו דיל שנקט ממשל רוזוולט הוקמה קולוניית מאטנוסקה (Matanuska Colony) באזור בו נמצא כיום היישוב פאלמר. במהלך בקיץ 1935 נהרו אל היישוב החדש 203 משפחות ממישיגן, ויסקונסין, ומינסוטה. התושבים החדשים שוכנו בתחילה באוהלים. כל משפחה קיבלה שטחים בגודל 40 דונם על מנת שיוכלו לעסוק באותם השטחים בחקלאות. שיעור המשפחות שלא הצליחו לאורך זמן לעסוק בהצלחה בענף החקלאות באזור היה גבוה, אף על פי כן עד היום מתגוררים בפאלמר רבים מהצאצאיהם של אותם התושבים המקוריים. 

בניית מערכת הכבישים המהירים ברחבי אלסקה וההתפתחות המואצת של אנקורג' השפיעה רבות גם על הצמיחה של אזור פאלמר.

## דמוגרפיה
על פי מפקד האוכלוסין של ארצות הברית, נכון לשנת 2010 היו בעיר 5,937 תושבים, 1,472 משקי בית ו-1,058 משפחות. 80.94% מהתושבים הם לבנים, 2.05% אפרו-אמריקאים, 8.18% אינדיאנים, 1.06% אסיאתים ו-1.15% מגזע אחר ו-6.29% משני גזעים או יותר.

ההכנסה החציונית למשק בית בעיר הייתה $45,571 וההכנסה החציונית למשפחה הייתה $53,164. ההכנסה החציונית לגברים הייתה $44,716 לעומת $25,221 לנשים. ההכנסה לנפש הייתה $17,203. בערך 6.0% מהמשפחות ו-12.7% מהאוכלוסייה היו מתחת לקו העוני, מהם 12.6% מתחת לגיל 18 ו-4.2% מגיל 65 ומעלה.

## גאוגרפיה
פאלמר משתרעת על שטח של כ-9.7 קילומטרים רבועים, מתוכם 9.7 קמ"ר שטחים יבשתיים ו-0 קמ"ר שטחי מים. העיר נמצאת בגובה 71 מטר מעל פני הים.

## קישורים חיצוניים

* 

קטגוריה:אלסקה: ערים
קטגוריה:יישובים שהוקמו ב-1951
בנצי מושל

**בן ציון (בנצי) מושל** (נולד ב-31 ביולי 1993) הוא כדורגלן ישראלי המשחק בעמדת החלוץ בהפועל אשקלון.

## קריירה
מושל התחיל את הקריירה שלו במחלקת הנוער של מועדון ספורט אשדוד, וב-18 בפברואר 2012 ערך את הופעת הבכורה שלו בקבוצה הבוגרת של המועדון, בהפסד 0–1 למכבי נתניה. עד לסיום העונה הוא הספיק לערוך בסך הכל שש הופעות בליגת העל, ובעונת 2012/2013 ערך 13 הופעות ובמקביל המשיך לשחק גם בקבוצת הנוער. ב-1 באפריל 2013 הבקיע את שער הבכורה שלו בקריירה, במשחק מול בית"ר ירושלים שהסתיים בתיקו 2–2.

בעונת 2013/2014 הפך מושל לשחקן סגל קבוע בקבוצה הבוגרת, וכבש שלושה שערי ליגה ב-24 הופעות. בתחילת עונת 2014/2015 נפצע, וחזר לשחק רק באמצע העונה. בתום העונה ירד עם הקבוצה לליגה הלאומית, לאחר שסיימה במקום האחרון בטבלה, אך לאחר עונה אחת העפיל עם הקבוצה בחזרה לליגת העל.

ב-8 ביולי 2021, מושל עזב את מ.ס. אשדוד וחתם ביריבה העירונית, הפועל אשדוד.

ב-14 ביוני 2022 חתם מושל בהפועל רמת גן.

ב-23 באוגוסט 2023 חתם בהפועל אשדוד מליגה א' במדיה שיחק עד לסיום העונה.

ב-6 בינואר 2025 חתם במכבי עירוני אשדוד.

## קישורים חיצוניים

## הערות שוליים

קטגוריה:כדורגלנים ישראלים
קטגוריה:חלוצי כדורגל ישראלים
קטגוריה:אשדוד: כדורגלנים
קטגוריה:כדורגלני מועדון ספורט אשדוד
קטגוריה:כדורגלני הפועל אשדוד
קטגוריה:כדורגלני הפועל רמת גן
קטגוריה:כדורגלני מכבי עירוני אשדוד
קטגוריה:בוגרי מקיף ג' אשדוד
קטגוריה:ישראלים שנולדו ב-1993
וילם הרביעי, נסיך אורנז'

**וילם הרביעי, נסיך אורנז**' (בהולנדית: **Willem IV van Oranje-Nassau**, שמו המלא: **וילם קארל הנדריק פריסו**, **Willem Karel Hendrik Friso**; 1 בספטמבר 1711 – 22 באוקטובר 1751) היה הסטאדהאודר היורש הראשון של הרפובליקה ההולנדית.

## ראשית חייו
וילם נולד בלייוורדן כבנם של יאן וילם פריסו, נסיך אורנז', ראש הענף הפריזי של בית אורנז'-נסאו ושל אשתו מריה לואיזה, רוזנת הסן-קאסל. וילם נולד שישה שבועות לאחר מות אביו וירש אותו כסטאדהאודר של פריסלנד ותחת עוצרותה של אמו עד 1731 כסטאדהאודר של חרונינגן. ב-1722 הוא נבחר להיות הסטאדהאודר של חלרה.

## משפחתו
ב-1720 הוענק לוילם תואר אביר מסדר הבירית. ב-25 במרץ 1734 הוא נשא לאישה בארמון סנט ג'יימס את אן, הנסיכה המלכותית, בתם הבכורה של ג'ורג' השני, מלך בריטניה ושל קרולין, מרקיזת ברנדנבורג-אנסבך. וילם ואן הביאו לעולם חמישה ילדים:
* בת שנולדה מתה ב-1736.
* בת שנולדה מתה ב-1739.
* קרולינה, נסיכת אורנז'-נסאו (1787-1743), נישאה לקרל כריסטיאן, נסיך נסאו-ויילבורג.
* אנה, נסיכת אורנז'-נסאו (נולדה ב-1746 ומתה בגיל חודש וחצי).
* וילם החמישי, נסיך אורנז' (1806-1748)

## שנותיו האחרונות
בשנת 1739 ירש וילם את הנחלות של ענף נסאו-דילנבורג, ובשנת 1743 ירש את הנחלות של ענף נסאו-זיגן.

באפריל 1747 נכנס הצבא הצרפתי לפלנדריה. במאמץ לשכך סכסוכים פנימיים בין הפלגים השונים, מינה הפרלמנט (Staten-Generaal) של הולנד את וילם כסטאדהאודר של כל שבע הפרובינציות המאוחדות של הרפובליקה ההולנדית. וילם ומשפחתו עבור מלייוורדן להאג. וילם פגש לראשונה את לודוויג ארנסט, דוכס בראונשווייג-לינבורג ב-1747 ושנתיים לאחר מכן מינה אותו להיות הפילדמרשל של צבא הרפובליקה ההולנדית. מאוחר יותר הוא היה אחד העוצרים של יורשי וילם. ב-4 במאי 1747 אושרה בחירתו של וילם כסטאדהאודר של הרפובליקה ההולנדית.

וילם נחשב כנסיך המושך, המחונך והמושלם של זמנו. למרות שהיה לו ניסיון מועט בענייני המדינה, הוא היה בתחילה אהוד על ידי בני עמו. הוא הפסיק את המיסוי הבלתי ישיר שבמסגרתו גובי מיסים עצמאיים גרפו רווחים לכיסם. יחד עם זאת, הוא היה גם המנהל הכללי של חברת הודו המזרחית ההולנדית וקרבתו למעמד אנשי העסקים גרמה להעמקת הפער בין העשירים לעניים.

וילם מת בהאג ב-1751 ונקבר בכנסייה החדשה שבעיר דלפט. על שמו נקראה העיר אורנג'בורג שבקרוליינה הדרומית.

## אילן יוחסין

## קישורים חיצוניים

* An Unsuccessful Reformer: William IV, Prince of Orange-Nassau
* 
* 
* 

## הערות שוליים

קטגוריה:נסיכי אוראניה-נסאו
קטגוריה:מסדר הבירית: אבירים וגבירות זרים
קטגוריה:אישים הקבורים בכנסייה החדשה בדלפט
קטגוריה:ילידי 1711
קטגוריה:נפטרים ב-1751
מהנדסים צעירים

**קבוצת העשור - מהנדסים צעירים בע"מ**, המוכרת במותג **מהנדסים צעירים** (באנגלית: **e² Young Engineers**), היא חברה ישראלית המתמחה במתן פתרונות חינוכיים המשלבים לגו ו-K’NEX לילדים ולנוער.

החברה נוסדה בשנת 2008, ברחובות, על ידי אמיר עשור (בעל תואר ראשון במדעי המחשב וכלכלה מטעם האוניברסיטה הפתוחה), שעשה שימוש בלגו טכני ו-קונקס לצורכי חינוך להנדסה. החברה מפעילה חוגים בכ-300 מרכזי לימוד בפריפריה, במגזר החרדי ובמגזר הערבי בישראל, ופועלת במספר מדינות.

מהנדסים צעירים מפעילה חוגים והפעלות לגו. מטרת חוגי החברה היא פיתוח יכולותיהם המוטוריות של המשתתפים, עידוד חשיבה עצמאית יוצרת, פיתוח יכולת ניתוח של תהליכים הנדסיים, העשרת הידע התאורטי והיישומי בתחום הפיזיקה, מתמטיקה, פיתוח התקשורת ויכולת העבודה הבין אישית, כיחידים וכצוות.

עקרונות מדעיים בתוכניות מומחשים בעזרת סיפורים, הדגמות ושימוש בלגו בגישה לימודית המשלבת חינוך ובידור.

## תחומי הלימוד
* חשבון בסיסי ומורכב - אינטגרציה בין הנדסה מכנית לבין פעולות מתמטיות.
* העשרה - הכרת פילוסופים ותאורטיקנים מתחומי הפיזיקה.
* הכרת חוקי פיזיקה - אנרגיה קינטית ופוטנציאלית, שיטות להגברה וחסכון בכוח, כוח צנטריפוגלי ועוד.
* חקר ובנייה - באמצעות כלי תעופה, רובוטים, כלי תחבורה ייעודיים, מעליות ומנופים.

## שיטת לימוד
שיטה המושתתת על מחקרים תאורטיים, מבחנים מעשיים ומבדקי סטטיסטיקה, ופותחה על פי תורת הבידור החינוכי EDUTAINMENT. החוגים בשיטה זו כוללים אלפי ילדים מרחבי העולם אשר לומדים את בסיס יסודות המדעים, ההנדסה, הפיזיקה והמתמטיקה, ומיישמים את הלימוד באמצעות בנייה ומשחק בדגמי לגו טכני ממונע ו-K’NEX. השיטה מתבססת על 4 עקרונות:
# משחקים - כדרך הטובה ביותר ללמידה.
# סקרנות - כתכונה חשובה ללמידה.
# חוויה - בניית דגמים להמחשת עקרונות הנדסיים באופן חווייתי.
# הבנה - באמצעות תקשורת נכונה להבנת החומר הנלמד.
השיטה מותאמת לאוכלוסיות מיוחדות, ילדים בעלי הפרעות קשב וריכוז, חירשים, עיוורים, קשישים, PDD, ADHD, וילדים ברוכי כישרונות.

## חוגים
* חכמולוגי - חוגים לגני ילדים. העשרה בתחום הידע הכללי ומתן כלים לפתרונות הנדסיים.
* לגו אתגרי - חוגים לילדי כיתות א' - ה'. עיקרם של חוגים אלו הם לימוד עקרונות תאורטיים באמצעות דגמים שונים. מטרתם העיקרית היא פיתוח היכולות המוטוריות של גילאי בית הספר היסודי.
* גלילגו טכני - חוגים לכיתות ד' - ח'- מציאת פתרונות במסגרת עבודת צוות לבניית מכונות מורכבות.
* רובוטיקה והנדסת תוכנה - חוגים לתלמידי כיתות ו' - ט', בתחום הנדסת תוכנה ומכונות, תוך חקירה מתמטית, פיזיקלית ושימוש בכלים הקשורים אל תחום הנדסת התוכנה.

## פרסים
* 2011 - זכייה בתחרות בינלאומית ליזמות של הארגון הבינלאומי YBI שבראשו עומד הנסיך צ'ארלס. חברת מהנדסים צעירים נשלחה לתחרות מטעם קרן שמש ליזמים צעירים ואת החברה ליוו ערן מאיר והמנכ"לית מיכל אבן חן.
* 2012 - זכייה בתחרות העסקים הישראלית השנתית של בנק הפועלים וידיעות אחרונות.

## פעולות
* 2013 - תערוכת לגו בישראל Beyond The Brick בגני התערוכה בתל אביב כללה 150,000 מבקרים ופורסמו מעל מאה כתבות שונות אודות התערוכה. תערוכת לגו טכנולוגית אינטראקטיבית.
* 2014 - בודפשט. הונגריה. תערוכת לגו אינטראקטיבית.
* 2014 - פורום בינלאומי ליזמות ברוסיה, מוסקבה והעיר רוסטוב. YBR בשיתוף משרד הכלכלה של הפדרציה הרוסית.
* 2014 - סדנאות סביבולגו ברחבי ישראל. נובמבר 2014.

## קישורים חיצוניים
* 
* 
* 
* תערוכה בבודפשט- קישור לכתבה בטלוויזיה הארצית, באתר TV2

## הערות שוליים

קטגוריה:חברות ישראליות
יום הגעת ההודים

**יום הגעת ההודים** (באנגלית: **Indian Arrival Day**) הוא יום חג המצוין בארצות האיים הקריביים ובאי מאוריציוס, בדרך כלל לציון הגעתם של אנשים מתת-היבשת ההודית לאותה ארץ כעובדים בחוזה שהובאו על ידי השלטונות הקולוניאליים הבריטים והגופים מטעמם. עובדים אלו כונו בשם קולים.

במאוריציוס נחגג החג ב-2 בנובמבר לציון הגעתם של העובדים ההודים.

בגיאנה החג נחגג ב-5 במאי לזכר הגעתם לארץ של העובדים הראשונים בחוזה מהודו ב-8 במאי 1838. העובדים הובאו לעבודה במטעי קנה הסוכר. כיום מונים צאצאיהם של העובדים הללו מעל 750,000 תושבים, שהם 44% מאוכלוסיית גיאנה.

בסורינאם נחגג החג ב-5 ביוני.

החל משנות התשעים של המאה ה-20 נחגג יום הגעת העובדים בטרינידד וטובגו ב-30 במאי. יום זה מציין את הגעתם של תושבים תת-היבשת ההודית הראשונים שהגיעו לטרינידד ב-30 במאי 1845 על סיפונה של הספינה "פאטל ראזק". 

מאז תחילת ציון יום זה בטרינידד וטובגו, מתקיימות חגיגות דומות בג'מייקה, הממלכה המאוחדת, ארצות הברית, קנדה ואוסטרליה. עם זאת, בארצות כמו פיג'י, מלזיה, סינגפור, דרום אפריקה וקניה, שבהן גם קיימות אוכלוסיות גדולות ממוצא הודי, לא מצוין יום זה.

## ראו גם
* קולי (תואר)
## הערות שוליים

קטגוריה:חגים ומועדים
קטגוריה:מאוריציוס
קטגוריה:גיאנה: היסטוריה
קטגוריה:סורינאם
קטגוריה:טרינידד וטובגו: תרבות
קטגוריה:אירועים בחודש נובמבר
קטגוריה:אירועים בחודש מאי
קטגוריה:אירועים בחודש יוני
קטגוריה:האימפריה הבריטית
דניאל גאורגייבסקי

**דניאל גאורגייבסקי** (נולד ב-17 בפברואר 1988) הוא כדורגלן עבר מקדוני-אוסטרלי ששיחק בעמדת המגן הימני.

## קריירה
גאורגייבסקי התחיל את הקריירה שלו במחלקת הנוער של מרקוני סטליונס האוסטרלית ובגיל 18 עזב לדינמו זגרב הקרואטית. בקיץ  חתם במג'ימורייה צ'אקובץ מהליגה הקרואטית השנייה. בעונתו השנייה עלה עם המועדון לליגת העל הקרואטית, אך ירד עימה שוב בסיום העונה שלאחר מכן. בקיץ  חתם בשיבניק. בסיום עונת  ירד עם הקבוצה לליגה השנייה וחתם בסטיאווה בוקרשט עימה זכה ב-2 אליפויות ובסופר קאפ אחד. בספטמבר  חתם במלבורן ויקטורי. ב-30 במרץ 2017 מלבורן ויקטורי הודיע על עזיבתו של גוארגייבסקי כעבור זמן קצר חתם בניוקאסל ג'טס.

ב-2 בספטמבר 2011 ערך את הופעת הבכורה שלו בנבחרת מקדוניה נגד  במסגרת מוקדמות יורו 2012.

## תארים
; סטיאווה בוקרשט
*אליפות רומניה: , 
*הסופר קאפ הרומני: 

## קישורים חיצוניים

* פרופיל השחקן באתר ההתאחדות לכדורגל במקדוניה

קטגוריה:כדורגלנים מקדונים
קטגוריה:מגני כדורגל מקדונים
קטגוריה:מגני כדורגל אוסטרלים
קטגוריה:כדורגלנים אוסטרלים
קטגוריה:כדורגלני שיבניק
קטגוריה:כדורגלני סטיאווה בוקרשט
קטגוריה:כדורגלני מלבורן ויקטורי
קטגוריה:כדורגלני ניוקאסל ג'טס
קטגוריה:כדורגלני וסטרן סידני וונדררס
קטגוריה:כדורגלני מלבורן סיטי
קטגוריה:כדורגלני נבחרת מקדוניה הצפונית
קטגוריה:מקדונים שנולדו ב-1988
סרז' איב איילי

**סרז' איב איילי** (בצרפתית: **Serge Yves Ayeli**; נולד ב-23 באוגוסט 1981) הוא כדורגלן עבר מחוף השנהב ששיחק כחלוץ.

## קריירה
איילי התחיל את הקריירה שלו בניס הצרפתית. בשנת  הושאל לשאטורו. לאחר ששוחרר מניס, חתם בלוריאן ולאחר חצי עונה חתם בעירוני קריית שמונה. בקיץ  חתם בהפועל חיפה. כבר בהופעת הבכורה שלו במועדון קיבל כרטיס אדום במשחק ההפסד 3-0 להפועל אשקלון. ב-9 באוקטובר 2006 הבקיע את שער הבכורה שלו בהפועל חיפה בניצחון 0-2 נגד הפועל ניר רמת השרון במסגרת גביע הטוטו. 5 ימים לאחר מכן הבקיע את שער הבכורה שלו בליגה בניצחון 1-3 נגד הפועל עכו. ב-13 באפריל 2007 הבקיע צמד בניצחון 1-4 נגד הפועל רעננה עד לסיום העונה הבקיע 7 שערים בליגה. בקיץ  חתם בהפועל רעננה במדיה כבש 8 שערים ב-28 הופעות בליגה. בקיץ  חתם במכבי אחי נצרת. בעונת  הבקיע 13 שערים והיה מלך השערים של המועדון ומקום שני במלך השערים של הליגה כולה והיה שותף גם לחזרה של המועדון לליגת העל.

בקיץ  חתם בהפועל רמת-גן גבעתיים שהייתה התחנה הראשונה שלו בליגת העל. ב-29 באוגוסט 2009 ערך את הופעת הבכורה שלו בליגת העל. ב-28 בנובמבר 2009 הבקיע את שער הבכורה שלו בליגת העל בתיקו 1-1 נגד הפועל חיפה. את עונת  התחיל בבית"ר ירושלים, אך לא הצליח להשלים 90 דקות ולו במשחק אחד, ובינואר של אותה עונה חתם בהפועל אשקלון עימה ירד בסיום העונה לליגה הלאומית.

בקיץ  חזר למכבי אחי נצרת במדיה הבקיע 12 שערים בליגה ועוד שלושער במשחק גביע הטוטו בעונתו הראשונה בקדנציה זו. עונה לאחר מכן המשיך להצטיין במדי הקבוצה כאשר כבש 11 שערים בליגה. בקיץ  חתם בהפועל בני לוד אך לא הצליח להטביע את חותמו והבקיע רק 6 שערים. בקיץ  חתם במכבי יבנה ובינואר שלאחר מכן חתם בהפועל ירושלים.

## חיים אישיים
בשנת 2011 התחתן עם הדוגמנית ניראל קאראנתינג'י.

## קישורים חיצוניים

קטגוריה:כדורגלנים מחוף השנהב
קטגוריה:חלוצי כדורגל מחוף השנהב
קטגוריה:כדורגלני ניס
קטגוריה:כדורגלני שאטורו
קטגוריה:כדורגלני לוריאן
קטגוריה:כדורגלני עירוני קריית שמונה
קטגוריה:כדורגלני הפועל חיפה
קטגוריה:כדורגלני הפועל רעננה
קטגוריה:כדורגלני מכבי אחי נצרת
קטגוריה:כדורגלני הפועל רמת גן
קטגוריה:כדורגלני בית"ר ירושלים
קטגוריה:כדורגלני הפועל אשקלון
קטגוריה:כדורגלני הפועל בני לוד
קטגוריה:כדורגלני מכבי יבנה
קטגוריה:כדורגלני הפועל ירושלים
קטגוריה:ספורטאים איבוארים בצרפת
קטגוריה:ספורטאים איבוארים בשווייץ
קטגוריה:ספורטאים איבוארים בישראל
קטגוריה:כדורגלנים זרים בישראל
קטגוריה:איבוארים שנולדו ב-1981
קולדו

**חסוס לואיס אלברס דה אאולאטה גוארגואה** (בספרדית ובקטלאנית: **Jesús Luis Álvarez de Eulate Güergue**, נולד ב-4 בספטמבר 1970), הידוע גם בכינוי **"קולדו"** **אלברס** (**Koldo" Álvarez"**) הוא שוער כדורגל עבר ספרדי-אנדורי, המאמן כיום את נבחרת אנדורה. בשנת 2003 קיבל את פרס כדורגלן הזהב של אופ"א כנציג של אנדורה.

## ביוגרפיה
קולדו נולד בויטוריה, ספרד. התחיל את הקריירה שלו באאורארה. בינואר 1991 חתם באתלטיקו מדריד אך לא זכה לשחק בקבוצה הראשונה ושיחק עבור קבוצת המילואים של המועדון. בשנת 1992 חזר קולדו לליגות הנמוכות כאשר חתם בטולדו ושנה לאחר מכן בסלמנקה. בשנת 1994 הוא חתם בפ.ק. אנדורה הקבוצה האנדורית היחידה המשתתפת בליגות הנמוכות בספרד. לאחר שהרשים במועדון, קיבל אזרחות אנדורית והפך לאחד מהשחקנים החשובים בנבחרת. ב-3 ביוני 1998 ערך את הופעת הבכורה שלו בנבחרת בהפסד 0–3 נגד . ב-10 ביוני 2009 גילה יכולת טובה במשחק של הנבחרת לקראת נבחרת אנגליה, אף על פי שספג 6 שערים. בתוספת הזמן, קולדו נפצע וכאשר הוחלף הקהל באצטדיון קם ומחא כפיים עבורו.

ב-2 בפברואר 2010 מונה למאמן נבחרת אנדורה. 

## חיים אישיים
בנו איקר אלברס כדורגלן מקצועי, שוער בנבחרת אנדורה.

## קישורים חיצוניים

קטגוריה:כדורגלנים אנדורים
קטגוריה:כדורגלנים ספרדים
קטגוריה:כדורגלנים בסקים
קטגוריה:שוערי כדורגל אנדורים
קטגוריה:שוערי כדורגל ספרדים
קטגוריה:שוערי כדורגל בסקים
קטגוריה:כדורגלני אתלטיקו מדריד
קטגוריה:כדורגלני טולדו
קטגוריה:כדורגלני סלמנקה
קטגוריה:כדורגלני פ.צ. אנדורה
קטגוריה:כדורגלני נבחרת אנדורה
קטגוריה:ויטוריה: כדורגלנים
קטגוריה:כדורגלני הזהב של אופ"א
קטגוריה:מאמני כדורגל ספרדים
קטגוריה:מאמני כדורגל אנדורים
קטגוריה:ספרדים שנולדו ב-1970
קטגוריה:אנדורים שנולדו ב-1970
ניבאלדו אלבס פרייטס סנטוס

**ניבאלדו אלבס פרייטס סנטוס** (בפורטוגזית: **Nivaldo Alves Freitas Santos**; נולד ב-10 ביולי 1988) הוא כדורגלן מכף ורדה המשחק בעמדת המגן השמאלי.

## קריירה
ניבאלדו התחיל את הקריירה שלו בבאטקואה. בגיל 18 הצטרף למחלקת הנוער של אקדמיקה. לאחר שסיים את גיל הנוער עבר בליגות הנמוכות בפורטוגל וב-16 באוגוסט 2011 חתם באקדמיקה ל-3 שנים. ב-12 בספטמבר 2011 הוא ערך את הופעת הבכורה שלו בניצחון 0-4 נגד נסיונאל, אך הוא לא זכה לדקות משחק קבות ובקיץ  חתם בטפליצה הצ'כית. בינואר  חתם בדינמו מינסק.

בשנת  ערך את הופעת הבכורה שלו בנבחרת כף ורדה.

## קישורים חיצוניים

קטגוריה:אישים מכף ורדה שנולדו ב-1988
קטגוריה:כדורגלנים מכף ורדה
קטגוריה:מגני כדורגל מכף ורדה
קטגוריה:כדורגלני אקדמיקה דה קוימברה
קטגוריה:כדורגלני טפליצה
קטגוריה:כדורגלני דינמו מינסק
קטגוריה:כדורגלני קונקורדיה קיאז'נה
קטגוריה:כדורגלני נבחרת כף ורדה
קטגוריה:ספורטאים זרים בפורטוגל
קטגוריה:ספורטאים זרים ברומניה
קטגוריה:כדורגלני גביע אפריקה לאומות 2013
קטגוריה:כדורגלני גביע אפריקה לאומות 2015
סטפן אאורלו

**סטפן אאורלו** (באנגלית: **Stephen Ahorlu**; נולד ב-5 בספטמבר 1988) הוא שוער כדורגל גנאי המשחק בהארט אוף ליונס.

## קריירה
אאורלו התחיל את הקריירה שלו בהארט אוף ליונס. בקיץ  חתם בהפועל אשקלון שעלתה לליגת העל. לאחר שבסיום העונה ירד עם המועדון לליגה הלאומית חזר לגאנה וחתם במדאמה. בפברואר  הושאל לעמנואל סטארס. בקיץ  חזר להארט אוף ליונס.

אאורלו ערך את הופעת הבכורה שלו בנבחרת גאנה ב-1 באוקטובר 2009 במשחק ידידות נגד . הוא נכלל בסגל הנבחרת לקראת מונדיאל 2010 ושימש כשוער שני.

## קישורים חיצוניים

קטגוריה:כדורגלנים גנאים
קטגוריה:שוערי כדורגל גנאים
קטגוריה:כדורגלני הארט אוף ליונס
קטגוריה:כדורגלני הפועל אשקלון
קטגוריה:כדורגלני נבחרת גאנה
קטגוריה:כדורגלנים זרים בישראל
קטגוריה:ספורטאים גנאים בישראל
קטגוריה:כדורגלני מונדיאל 2010
קטגוריה:גנאים שנולדו ב-1988
אדם מת'יוס

**אדם ג'יימס מת'יוס** (בוולשית: **Adam James Matthews**; נולד ב-13 בינואר 1992) הוא כדורגלן ולשי המשחק בעמדת המגן הימני בשמרוק רוברס.

## קריירת מועדונים
מת'יוס התחיל את הקריירה שלו במחלקת הנוער של קארדיף סיטי אליה הצטרף בגיל 8. בינואר  חתם על החוזה המקצועי הראשון שלו במועדון. ב-21 באפריל 2009 ערך את הופעת הבכורה שלו בקבוצה הבוגרת בתיקו 2-2 נגד צ'רלטון אתלטיק. בתחילת עונת  פקדה מכת פציעות את המועדון ומת'יוס הפך לשחקן מפתח בהרכב של המועדון. ב-3 באוקטובר 2009 הבקיע את שער הבכורה שלו בקריירה בניצחון 0-4 נגד ווטפורד. במהלך חלון העברות של ינואר  מנצ'סטר יונייטד הביעה עניין בשחקן, אך קארדיף סירבה לשחרר את השחקן.

ב-25 בפברואר 2011, חתם בסלטיק ל-4 שנים והוא הצטרף אליה בסיום העונה. ב-7 באוגוסט 2011 הוא ערך את הופעת הבכורה שלו בסלטיק בניצחון 0-1 נגד אברדין. הוא ערך את הופעת הבכורה שלו בזירה האירופאית בהפסד 2-0 לאתלטיקו מדריד. ב-12 בדצמבר 2012 הבקיע את שער הבכורה שלו בסלטיק נגד ארבורת' במסגרת הגביע הסקוטי.

ב-5 ביולי 2015 חתם בסנדרלנד תמורת 2 מיליון פאונד. ב-8 באוגוסט 2016 ערך את הופעת הבכורה שלו במועדון בהפסד 4-2 ללסטר סיטי. כעבור שבועיים נפצע בקרסול ונעדר שלושה חודשים. מת'יוס חזר להתאמן אך נפצע שוב כעבור חודש ונעדר כחודשיים. ב-7 במרץ 2016 הושאל לבריסטול סיטי עד לסיום העונה. עם תום העונה הושאל לעונה נוספת בקבוצה.

בקיץ  מת'יוס חתם בצ'רלטון את'לטיק.

ב-23 ביוני 2022 סיכם באומוניה ניקוסיה מליגת העל הקפריסאית.

## קריירה בינלאומית
מת'יוס שיחק בצעירותו בנבחרות הצעירות של ויילס ואף שימש כקפטן. הוא ערך את הופעת הבכורה שלו עבור הנבחרת הבוגרת ב-25 במאי 2011, נגד  במסגרת גביע האומות.

## תארים
; סלטיק
*אליפות סקוטלנד: , , , 

## קישורים חיצוניים

קטגוריה:כדורגלנים ולשים
קטגוריה:מגני כדורגל ולשים
קטגוריה:סוונזי: כדורגלנים
קטגוריה:כדורגלני קארדיף סיטי
קטגוריה:כדורגלני סלטיק
קטגוריה:כדורגלני סנדרלנד
קטגוריה:כדורגלני בריסטול סיטי
קטגוריה:כדורגלני צ'רלטון את'לטיק
קטגוריה:כדורגלני אומוניה ניקוסיה
קטגוריה:כדורגלני שמרוק רוברס
קטגוריה:כדורגלני נבחרת ויילס
קטגוריה:ספורטאים זרים בקפריסין
קטגוריה:בריטים שנולדו ב-1992